CELEX: C2006/131/05
Language: el
Date: 2006-06-03 00:00:00
Title: Υπόθεση C-232/03: Απόφαση του Δικαστηρίου (πρώτο τμήμα) της  23ης Φεβρουαρίου 2006  — Επιτροπή των Ευρωπαϊκών Κοινοτήτων κατά Δημοκρατίας της Φινλανδίας (Παράβαση κράτους μέλους — Εργαζόμενοι — Ελεύθερη κυκλοφορία — Χρήση, εκ μέρους εργαζομένου, οχημάτων ταξινομημένων στην αλλοδαπή τα οποία τίθενται στη διάθεσή του από τον εγκατεστημένο στην αλλοδαπή εργοδότη του)

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/3
            
         Απόφαση του Δικαστηρίου (πρώτο τμήμα) της 23ης Φεβρουαρίου 2006 — Επιτροπή των Ευρωπαϊκών Κοινοτήτων κατά Δημοκρατίας της Φινλανδίας
   (Υπόθεση C-232/03) (1)
   
   (Παράβαση κράτους μέλους - Εργαζόμενοι - Ελεύθερη κυκλοφορία - Χρήση, εκ μέρους εργαζομένου, οχημάτων ταξινομημένων στην αλλοδαπή τα οποία τίθενται στη διάθεσή του από τον εγκατεστημένο στην αλλοδαπή εργοδότη του)
   (2006/C 131/05)
   Γλώσσα διαδικασίας: η φινλανδική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: D. Martin και I. Koskinen)
   
      Καθής: Δημοκρατία της Φινλανδίας (εκπρόσωποι: Alice Guimaraes-Purokoski και T. Pynnä)
   
      Παρεμβαίνον υπέρ της καθής: Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: Κ. Manji και P. Whipple, barrister)
   Αντικείμενο της υποθέσεως
   Παράβαση κράτους μέλους — Άρθρα 10 και 39 ΕΚ — Προϋποθέσεις χρήσεως, εκ μέρους εργαζομένων που κατοικούν στη Φινλανδία και απασχολούνται στην αλλοδαπή, οχημάτων ταξινομημένων στην αλλοδαπή τα οποία τίθενται στη διάθεσή τους από τον εργοδότη τους
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Η Δημοκρατία της Φινλανδίας, απαγορεύοντας στους μεθοριακούς εργαζομένους που κατοικούν στη Φινλανδία και απασχολούνται σε άλλο κράτος μέλος να χρησιμοποιούν οχήματα ταξινομημένα σε άλλο κράτος μέλος τα οποία θέτουν στις διάθεσή τους οι εγκατεστημένοι στο άλλο αυτό κράτος εργοδότες τους, για τον λόγο και μόνον ότι οι εν λόγω μεθοριακοί εργαζόμενοι κατοικούν εντός της φινλανδικής επικράτειας, όπου μεταφέρονται τα ανήκοντα στους εργοδότες οχήματα,
               και
               απαγορεύοντας στους μεθοριακούς εργαζομένους να χρησιμοποιούν, για επαγγελματικές και προσωπικές ανάγκες, εταιρικά οχήματα ταξινομημένα σε άλλο κράτος μέλος τα οποία θέτουν στη διάθεσή τους οι εγκατεστημένοι στο άλλο αυτό κράτος εργοδότες τους, μολονότι τα οχήματα αυτά δεν προορίζονται, κατ' ανάγκην, για μόνιμη χρήση εντός της Φινλανδίας ούτε χρησιμοποιούνται πράγματι κατ' αυτόν τον τρόπο, για τον λόγο και μόνον ότι οι εν λόγω εργαζόμενοι κατοικούν εντός της φινλανδικής επικράτειας, όπου μεταφέρονται τα ανήκοντα στους εργοδότες οχήματα,
               παρέβη τις υποχρεώσεις που υπέχει από το άρθρο 39 ΕΚ.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Κάθε διάδικος φέρει τα δικαστικά έξοδά του.
            
         
               4)
            
            
               Το Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρει τα δικαστικά έξοδά του.
            
         
      (1)  ΕΕ C 184 της 2.8.2003